RINTAMAVETERAANIASIAIN NEUVOTTELUKUNTA
					
Pöytäkirja 1 /03 

Aika:	Keskiviikkona 12.11. 2003 klo 13.00 – 14.25.
Paikka:	STM:n kokoushuone Meritulli, Meritullinkatu 8, Helsinki
Läsnä:   
Pj.	Halla Klaus		( x )	Paakkinen Pertti	( x )
Vpj.	Korteala Pirjo	( - )	Rauhala Leena	( x )
Jäsenet:	Harska Ilmi		( x )	Risikko Paula	( x )
Huittinen Veli-Matti	( x )	Suoranta Lauri	( x )
	Karhunen Sirkka-Liisa	( x )	Toljamo Onni	( - )
Kivinen Tiina	( x )	Tuhkanen Pertti	( x )
	Lampi Aarno	( x )	Vihriälä Jukka	( x )
	Löv Per		( x )		

Varajäs.:	Toivio Reino
Asiantunt.:	Pekonen Pirjo
Sihteerit:	Nyfors Hanna 

1. 	Kokouksen avaus ja päätösvaltaisuus

Puheenjohtaja Klaus Halla avasi kokouksen ja kokous todettiin päätösvaltaiseksi. Neuvottelukunta on asetettu 18.9.2003. Puheenjohtaja toivotti neuvottelukunnan 1.10.2003 alkaneen kolmivuotiskauden käynnistyessä jäsenet tervetulleiksi.

2. 	Kokouksen asialistan hyväksyminen

Hyväksyttiin esityslistan mukainen asialista siten, että kohdat 4 ja 5 käsiteltiin
yhdessä.

3.	Neuvottelukunnan järjestäytyminen ja työn organisointi vuosille 2003 - 2006

Puheenjohtajan esittelystä todettiin uuden neuvottelukunnan jäsenet asettamis-päätöksen mukaisesti ja jäsenet esittäytyivät.

Neuvottelukunnan toiseksi sihteeriksi nimettiin osastosihteeri Aino-Inkeri Koivumäki sosiaali- ja terveysministeriöstä.

Päätettiin asettaa neuvottelukunnalle valmistelujaosto, jonka puheenjohtajana toimii neuvottelukunnan pääsihteeri Hanna Nyfors ja sihteerinä neuvottelukunnan toinen sihteeri Aino-Inkeri Koivumäki. Jaoston muut jäsenet nimetään veteraanijärjestöjen, valtiovarainministeriön, Valtiokonttorin ja Suomen Kuntaliiton ehdotuksen mukaisesti. Em. tahoja pyydetään ilmoittamaan edustajansa valmistelujaoston jäseneksi pääsihteerille joulukuun alkuun mennessä. 
Valmistelujaoston tehtävänä on ensisijaisesti valmistella neuvottelukunnalle laaja-alaisempia kysymyksiä (veteraanibudjetti, kannanotot).

4.	Veteraanipolitiikan tilannekatsaus ja keskustelu toimikauden keskeisistä tavoitteista
 
Puheenjohtaja esitteli tilannekatsauksen veteraanipolitiikan keskeisistä kysymyksistä ja pääsihteeri veteraanien itsenäisen selviytymisen turvaamiseen liittyviä tavoitteita (esitysten kalvot, liite 1).

Neuvottelukunnan toimikautta 2003 – 2006 koskeviksi työn painopisteiksi keskustelussa nousivat samat teemat, jotka edellinen neuvottelukunta jätti perinnökseen. Periaatelinjauksena todettiin, että veteraaneja on kohdeltava erityisryhmänä. Keskeisenä tavoitteena on veteraanien itsenäisen selviytymisen ja toimintakyvyn tukeminen ja kuntoutuksen sisällön kehittäminen vastaamaan keski-iältään noin 83 -vuotiaiden veteraanien tarpeita. Avopalvelujen kehittämisen lisäksi läheisten tuki edellyttää lisäpanostusta. Veteraanien geriatrisen kuntoutuksen kehittämiseksi käynnissä olevan, Vanhustyön keskusliiton hallinnoiman hankkeen ja Kansanterveyslaitoksen valmisteilla olevan Veteraaniprojektin 2003 tulosten odotetaan tukevan ja edistävän tulevaisuudessa veteraanien sosiaaliturvan kehittämistä. 

Veteraaniprojektin 2003 tutkimussopimus on valmisteltu ministerin päätettäväksi STM:n terveysosastolla. KTL on valmistelemassa seurantakyselyä (otos 6000 veteraania) veteraanien terveydestä, toimintakyvystä, asuinolosuhteista ym. sekä kuntoutukseen liittyvistä kysymyksistä. Tulokset ovat vertailukelpoisia Veteraanitutkimus 1992 aineistoon (liite 2).

Neuvottelukunnan keskeisenä tehtäviä on valmistella vuosittaiset määrärahaesitykset. Tarkoitus on järjestää myös neuvottelukunnan toiminnan 25 –vuotisseminaari syksyllä 2004.

Puheenjohtaja ja sihteeri valmistelevat käydyn keskustelun pohjalta esityksen neuvottelukunnan toimikautta 2003 – 2006 koskevaksi toimintasuunnitelmaksi, joka lähetetään valmistelujaoston käsiteltäväksi ja hyväksytään seuraavassa kokouksessa.

5.	Muut esille tulevat asiat

Merkittiin tiedoksi Valtiokonttorin toimittamat tiedot kuntoutusmäärärahojen käytöstä vuonna 2002 (liite 3). Valtiokonttorin edustaja on paikalla neuvottelukunnan seuraavassa kokouksessa vastaamassa tarvittaessa tähän liittyviin kysymyksiin.

6.	Seuraava kokous

Seuraava kokous päätettiin pitää keskiviikkona 18.2.2004 alkaen klo 13.00, paikkana STM:n kokoushuone Meritulli.  Esillä tulevat olemaan mm. sotainvalidietuuksia ja Valtiokonttorin kilpailuttamismenettelyä koskeva esitys (Pirjo Korteala), vuoden 2005 veteraanibudjettiesitys ja KTL:n veteraanitutkimus 2003.

7. 	Kokouksen päättäminen

Puheenjohtaja päätti kokouksen klo 14.25.

	

	Klaus Halla			Hanna Nyfors
	Puheenjohtaja		Sihteeri
				Puh.09 -160 74348 tai 050 – 592 7808

JAKELU	Neuvottelukunnan jäsenet, varajäsenet ja asiantuntijat
	Neuvottelukunnan sihteerit ja arkisto